./data/phi0914/phi00131/phi0914.phi00131.perseus-lat1.xml
Titus Livius (Livy)
ceterum coeptum bellum adversus Philippum decem ferme ante annis triennio prius       depositum erat, cum Aetoli et belli et pacis fuissent causa   vacuos deinde pace Punica iam Romanos et infensos       Philippo cum ob infidam adversus Aetolos aliosque regionis eiusdem socios pacem,            tum ob auxilia cum pecunia nuper in       Africam missa Hannibali Poenisque preces Atheniensium, quos agro pervastato in       urbem compulerat, excitaverunt ad renovandum bellum   sub idem fere tempus et ab Attalo rege et       Rhodiis legati venerunt nuntiantes Asiae quoque civitates sollicitari             his legationibus responsum est curae eam       rem senatui fore; consultatio de Macedonico bello integra ad consules, qui tunc       in provinciis erant, reiecta est   interim ad Ptolomaeum, Aegypti regem,       legati tres missi, C Claudius Nero, M AemiliusLepidus , P SemproniusTuditanus , ut nuntiarent victum Hannibalem Poenosque et gratias agerent regi,       quod in rebus dubiis,  cum finitimi etiam socii       Romanos desererent, in fide mansisset, et peterent, ut, si coacti iniuriis       bellum adversus Philippum suscepissent, pristinum animum erga populum Romanum       conservaret